Vi bragte i går One2moves efterlysning af deres sølvgrå Fiat Ducato flyttebil, der ikke var blevet afleveret efter udlejning. I går var der ikke meget håb at spore hos Kim Jensens fra One2move, da han fortalte om den forsvunde bil. Historien ser dog ud til at få en lykkelig slutning alligevel. -  Det ser ud til kunden er på vej tilbage med vores flyttebil, da han rettede henvendelse til mig i nat, skriver Kim Jensen til TV2 Nord. Kunden rettede henvendelse til One2move, efter at han så TV2 Nords efterlyning af bilen på facebook, der blev delt mere end 240 gange. Den manglende tilbagelevering ser ud til at skyldes en misforståelse omkring lejebetingelserne. Bilen er endnu ikke tilbage i de rette ejermænds gargae, men hos One2move tør man nu tro på, at flyttebilen er på vej hjem.

Referat:
TV2 Nord fortalte i går historien om One2move i Hobro, der efterlyste deres flyttebil. Bilen er nu på vej hjem.